SET ทรงตัวในกรอบ เลือกช้อน 11 หุ้นเด็ด ค้าปลีกมาแรง
ข่าวหุ้นธุรกิจออนไลน์รายงาน เช้านี้ ณ เวลา 9.45 น. ค่าเ …
8 พ.ย. 2560

ข่าวหุ้นธุรกิจออนไลน์รายงาน เช้านี้ ณ เวลา 9.45 น. ค่าเงินบาทอยู่ที่ 33.12 บาทต่อเหรียญ ด้านตลาดหุ้นเอเชียปรับตัวลดลง ขณะที่นักลงทุนเริ่มไม่มั่นใจว่าร่างกฎหมายปฏิรูปภาษีของพรรครีพับลิกันจะผ่านความเห็นชอบจากสภาผู้แทนราษฎรสหรัฐหรือไม่
นักวิเคราะห์มองดัชนีหุ้นไทย (SET) วันนี้แกว่งตัวในกรอบเพื่อระหว่างรอผลประกอบการบริษัทจดทะเบียน การลงทุนแนะนำกลุ่มค้าปลีกและสื่อโฆษณาเป็นหลักจากมาตรการช็อปช่วยชาติ แม้มี sell on fact ตลอดช่วงบ่ายวานนี้ แต่มองเป็นโอกาสซื้อ หุ้นเด่นเลือก SCB, PTTEP, BEAUTY, HMPRO, CPN, ROBINS, SPA, CPALL, TNP, WORK และ HANA
บล.ธนชาต ระบุในบทวิเคราะห์ (8 พ.ย.) ครม.เห็นชอบมาตรการช็อปช่วยชาตินำค่าใช้จ่ายซื้อสินค้า/บริการ 15,000 บาท ตั้งแต่ 11 พ.ย. – 3 ธ.ค.17 นำมาหักภาษีได้ เป็นปัจจัยบวกต่อกลุ่มค้าปลีก แม้มี “sell on fact” ตลอดช่วงบ่ายเมื่อวานนี้ แต่มองเป็นโอกาส “ซื้อ” BEAUTY HMPRO CPN ROBINS SPA (non-coverage) ที่ได้ประโยชน์จากมาตรการนี้ ขณะที่คงมุมมอง “บวก” ต่อ SET ระยะสัปดาห์เป้าหมาย 1,740 – 1,760 จุด เหมือนเดิม
แนะนำ “ซื้อ” PTTEP ปรับประมาณการกำไรขึ้น 5 – 22% ในปี 2017 – 19 จากแนวโน้มราคาน้ำมันดิบแข็งแกร่งกว่าคาด, ปริมาณการผลิตเพิ่ม และการต่ออายุสัมปทานในอนาคต แม้ราคาหุ้น outperform ตลาดในช่วงหลายสัปดาห์ที่ผ่านมา แต่ PE18 ที่ 9.9 เท่า ยังไม่แพง คาดปันผล 6.8% ปีหน้า
และ “ซื้อ” กลุ่มค้าปลีก และสื่อโฆษณารับมาตรการช็อปช่วยชาติตั้งแต่ 11 พ.ย. – 3 ธ.ค.นี้ อย่าง CPALL HMPRO (มีการปรับประมาณการกำไร และเป้าหมายพื้นฐานโดย consensus – ดูรายงาน The Revision วันที่ 7 พ.ย.) CPN BEAUTY ROBINS SPA (non-coverage) และ WORK สำหรับ KCE กำไร 3Q17 อ่อนแอกว่าคาด ในทางกลยุทธ์ระยะสั้นแนะนำ “เปลี่ยนตัว” ไปที่ HANA ดีกว่า (คาดถูกเพิ่มใน SET100 รอบนี้)
บล.แอพเพิล เวลธ์ ระบุในบทวิเคราะห์ (8 พ.ย.) ประเมินดัชนี SET ยังแกว่งตัวในกรอบ 1,700 – 1,730 จุด ระหว่างรอการรายงานผลประกอบการบริษัทจดทะเบียนแนะนำเทรดดิ้งตามกรอบการลงทุน  แนะนำซื้อกลุ่มค้าปลีก เช่น CPALL, TNP และเก็งกำไร SCB ([email protected]) คาดคลายความกังวลต่อประเด็นหนี้ PACE หลังจากเซ็นต์ MOU ขาย 2 โครงการให้กับกลุ่ม SIRI และ PACE จะเพิ่มทุน 1.3 หมื่นล้านหุ้น